القديس مارون هو راهب مسيحي سرياني من القرن الخامس وهو الاب الروحي للطايفة المارونية، بعد ما مات ابتدت حركة دينية اتعرفت باسم المارونية والحركة دي هى الكنيسة المارونية. القديس مارون كان معروف باعماله التبشيرية وانه كان بيشفي مرضا ويعمل معجزات وتعاليمه عن الرهبنة حسب ما جه فى سيرته. كان الاول كاهن بس بعد كدة بقى ناسك. قداسته ومعجزاته جذبت ناس كتير ليه وحازت على اهتمام الامبراطور. القديس مارون، اتولد فى نص القرن الرابع فى سوريا، كان كاهن وبعد كدة بقى ناسك (راهب) وانعزل فى جبل فى منطقة طوروس فى سوريا. القديس يوحنا ذهبي الفم بعتله جواب حوالي سنة 405 وعبرله فيه عن حبه واحترامه الشديد ليه وطلب منه انه يصليله. بيعتبر الاب الروحي للحركم الروحية والرهباينة واللي اسمها دلوقتي الكنيسة المارونية الكاتوليكية. الحركة دي كان ليها تاثير عميق فى لبنان. القديس مارون قضى معظم حياته فى جبل فى سوريا. بيتقال ان المكان اللى قعد فيه اسمه "Kefar-Nabo" على جبل Ol-Yambos وبكدة كان المكان دة مهد المارونية. العيد بتاعه بيحتفل بيه كل سنة فى 9 فبراير وهو عيد قومي فى لبنان. واتوفى سنة 410 وكان طلب قبل ما يموت انه يندفن فى قبر القديس زابينا طريقته كانت راهبانية جدا وكان بيركز على الجانب الروحي والتقشف فى العيشة.